查達斯係源自18世紀匈牙利嘅一種民俗舞，喺1870年嘅《歌碧麗亞》當中第一次出現喺芭蕾舞台上。呢種民俗舞最大特徵係開頭速度好慢，跟住速度會突然間變快。喺芭蕾舞入面，查達斯係一啲初頭速度慢，跟住速度突然間變快嘅舞段，除此之外，芭蕾舞查達斯仲有第啲特徵，例如係好多時會加入少量東歐民俗舞嘅舞步喺裏面，而且喺服裝上，排舞師編查達斯嗰陣好興要男舞蹈員著住靴嚟跳同要女舞蹈員著長裙嚟跳。